Godfrey Khotso Mokoena is gebore in 'n gesin van twee kinders. Sy vader werk vir 'n internasionale tabakgroep en was een van die grootste Suid-Afrikaanse ver- en driesprongatlete wat talle nasionale junior- en seniorrekords verbeter het. Na sokker en basketbal kom Godfrey op 13-jarige leeftyd met atletiek in aanraking. Op skool word sy talente deur 'n onderwyser en afrigter, Elna de Beer, opgemerk. Hy begin homself toespits op hoogspring en behaal hiermee in 2001 'n vyfde plek op die wêreldjeugkampioenskappe.
Mokoena studeer suksesvol af aan die Noordwes-Universiteit in Potchefstroom waar hy verskeie vername atlete ontmoet.
Mokoena behaal sy eerste internasionale sukses in 2004 deur op die wêreldkampioenskappe vir juniors in Lissabon 'n goue medalje in driekamp te wen. Met 'n beste poging van 16,77 m verslaan hy die Sjinees Zhu Shujing (silwer; 16,64 m) en die Oekraïnse atleet Viktor Kuznetsov (brons; 16,58 m). Hy wen ook tydens die kampioenskappe 'n silwer medalje vir verspring. Die jaar verteenwoordig hy ook Suid-Afrika op die Olimpiese Somerspele 2004 in Athene, maar sneuwel in die eerste rondtes met 'n beste poging van 16,23 m.
In 2005 behaal Godfrey Khotso Mokoena vir die eerste keer die finale op 'n wêreldkampioenskappe. Tydens die verspringfinale van die kampioenskappe in Helsinki verower hy 'n sewende plek met 8,11 m. Twee jaar later op die 2007-wêreldkampioenskappe in Osaka verbeter hy sy posisie en behaal 'n vyfde plek met 8,19 m.
Hy behaal sy eerste groot prestasie op 23-jarige leeftyd deur in 2008 in die Spaanse Valencia 'n wêreldtitel te verower. Met 'n sprong van 8,06 m wen hy die Brit Chris Tomlinson (silwer; 8,08 m) en die Saoediër Mohamed Salman Al Khuwalidi (brons; 8,01 m).
Tydens 2009 Wêreldkampioenskappe in Berlyn, Duitsland spring hy 8.49 m vir die 2de plek (silwermedalje).